**Månedsbrev september 2023**

**Isbjørnene**

**«En trygg start»**

|  |  |
| --- | --- |
| Evaluering av August 2023IMG_7947.jpg | I august har vi fokusert på tilvenning til barnehagehverdagen og dets rutiner, samt å skape nye vennskapsbånd og å bli kjent med hverandre. Erfaringene så langt er at relasjonene stadig blir nærere. Mange nye vennskap, både mellom barna og mellom barna og de voksne, er dannet. Dette viktige arbeidet fortsetter vi med i september slik at alle får en trygg og god hverdag hos isbjørnene. Leken spiller en viktig rolle i tilvenningsprosessen. Gjennom leken danner barna relasjoner og vennskap, og vi har derfor prioritert godt med tid til lek både inne og ute. Leken åpner også for å prøve seg i ulike roller, og er således svært viktig når barna danner sin egen identitet. Selv om leken også er en viktig læringsmåte, er det viktig å ikke bare se instrumentelt på leken. Gleden som leken gir, er en viktig verdi i seg selv. For å nå målene som vi har satt i periodeplanen, begynner vi nå å organisere oss i mindre grupper som språkgrupper /lesegrupper, samlingsgrupper og lekegrupper.Hverdagen hos isbjørnene innebærer også hyggelige måltider, og alle barna har sin faste plass når vi spiser. For å sikre mest mulig sammenheng mellom det som skjer i barnehagen og i barnas hjem, ber vi dere foreldre om også å øve på bordskikk hjemme. Dette innebærer å sitte i ro under måltidene, ha samtaler rundt bordet, vente på tur, smøre egen mat, lære seg å sende brød videre m.m. I år har vi 8 barn i førskolegruppen, og sammen med avdelingene Kenguru og Papegøye er vi totalt 20 førskolebarn. Som tidligere informert begynner vi i midten av september å samle oss i førskolegruppen. Førskolegruppen kommer til å samles på torsdager, og foreldrene av førskolegruppen vil motta et eget månedsbrev fra denne gruppen. Vi har kommet i gang med oppstartsamtalene, og vi tar sikte på å gjøre oss ferdig med disse i løpet av den nærmeste tiden. Oppstartsamtalene gjelder kun for barn som er nye i avdelingen.  |
| Bursdager | * Mandag 04.september May Britt
 |
| Bilderesultat for informasjonAnnen informasjon | * Vennligst husk å alltid ha to sett med skiftetøy i garderoben.
* Nå er høsten i anmarsj, og vi ber dere om å ta med votter/hansker, høstlue, regntøy, regnstøvler, varmere klær m.m. Husk at tøyet må merkes med barnets navn.
* Hvis barnet ikke kommer grunnet sykdom eller annet fravær ønsker vi å bli informert innen kl. 09.30 per sms eller telefon. Hvis barnet kommer etter kl. 09.30 ønsker vi også beskjed om dette i god tid. Avdelingens telefonnummer er 477 17 011.
* Onsdager går vi på tur. På denne dagen er det ekstra viktig at vi blir informert hvis barnet ikke kommer slik at vi ikke må vente og blir forsinket.
* Uke 38 er brannvernuke, og dette innebærer at vi kommer til å jobbe med temaet brannvern hele uken.
* **Foreldremøte i september:**
	+ **21.09.2023 kl. 17.45-18.45 liten avdeling**
	+ **21.09.2023 kl. 19.00-20.00 stor avdeling**
 |
| Beste hilsen: | Serap G. KallevigPedagogisk lederserap.gumus.kallevig@stavanger.kommune.no |